Source: https://www.slov-lex.sk/static/SK/ZZ/1998/143/20020101.html
Timestamp: 2019-10-14 11:47:38+00:00
Document Index: 17070626

Matched Legal Cases: ['§ 48', '§ 12', '§ 37', '§ 12', '§ 13', '§ 42', '§ 21', '§ 12', '§ 41', '§ 12', '§ 18', '§ 32', '§ 51', '§ 6', '§ 18', '§ 22', '§ 40', '§ 33', '§ 41', '§ 21', '§ 12', '§ 37']

leteckým dopravcom právnická osoba alebo fyzická osoba vykonávajúca za odplatu1) leteckú prepravu cestujúcich, batožiny, pošty alebo nákladu a je držiteľom osvedčenia prevádzkovateľa lietadla a licencie na vykonávanie leteckej dopravy,
Postupy organizovania a vykonávania letových prevádzkových služieb a letecké merné jednotky používané pri poskytovaní letových prevádzkových služieb (pri spojení medzi zemou a lietadlom) ustanoví všeobecne záväzný právny predpis, ktorý vydá ministerstvo po dohode s ministerstvom obrany.
Osvedčenie prevádzkovateľa lietadla
Právnická osoba alebo fyzická osoba môže prevádzkovať lietadlo ako letecký dopravca len na základe osvedčenia prevádzkovateľa lietadla vydaného leteckým úradom; v osvedčení určí typ lietadla, rozsah povolenej činnosti a podmienky na jej vykonávanie.
V záujme bezpečnosti letovej prevádzky alebo v inom verejnom záujme môže letecký úrad podmieniť prevádzkovanie určitých kategórií lietadiel alebo vykonávanie určitých leteckých činností vydaním osvedčenia prevádzkovateľa lietadla aj v prípadoch, keď lietadlo nie je prevádzkované leteckým dopravcom.
Na vydanie osvedčenia prevádzkovateľa lietadla musí žiadateľ leteckému úradu preukázať najmä
Držiteľ osvedčenia prevádzkovateľa lietadla môže v určenom rozsahu vykonávať údržbu a opravy lietadiel, na ktoré sa osvedčenie vzťahuje.
Podmienky prevádzky lietadiel a ďalšie dopĺňajúce údaje k žiadosti o vydanie osvedčenia prevádzkovateľa lietadla a spôsob ich preukazovania ustanoví všeobecne záväzný právny predpis, ktorý vydá ministerstvo.
Vyšetrovanie leteckých nehôd a incidentov okrem prípadov uvedených v § 48 ods. 2 zabezpečuje letecký úrad, ktorý zriaďuje odbornú komisiu na vyšetrenie jednotlivých leteckých nehôd a incidentov (ďalej len „odborná komisia“). V závažných prípadoch vymenúva členov odbornej komisie minister dopravy, pôšt a telekomunikácií Slovenskej republiky (ďalej len „minister“).
Odborná komisia musí vykonať alebo navrhnúť opatrenia, ktoré povedú k zisteniu príčin leteckej nehody alebo incidentu a k zamedzeniu ďalších nehôd alebo incidentov obdobného charakteru.
Činnosť leteckej školy je koncesovaná živnosť podľa osobitného predpisu.4)
Vývoj, výroba, vykonávanie modifikácií, skúšanie, opravy a údržba výrobkov leteckej techniky, ak v prípade údržby a opráv nejde o držiteľa osvedčenia prevádzkovateľa lietadla, ktorý túto činnosť vykonáva na ním prevádzkovaných lietadlách (§ 12 ods. 4), sú koncesované živnosti podľa osobitného predpisu.4)
O zápise lietadla do registra lietadiel vydá letecký úrad osvedčenie.
Zápis do registra lietadiel sa vykoná na základe žiadosti vlastníka alebo prevádzkovateľa lietadla.
Náležitosti žiadosti o zápis do registra lietadiel vrátane dokladov o majetkových a iných právach týkajúcich sa lietadla, spôsob preukazovania podmienok zápisu, prideľovanie značiek štátnej príslušnosti a registrových značiek a podrobnosti o vedení registra lietadiel ustanoví všeobecne záväzný právny predpis, ktorý vydá ministerstvo.
Prevádzkovateľom letiska alebo leteckého pozemného zariadenia môže byť len právnická osoba alebo fyzická osoba, ktorá spĺňa podmienky podľa § 37 ods. 2 písm. a), b) a d), ods. 3 a 4.
Povolenie podľa odseku 1 sa nevyžaduje pre iné plochy, ako je letisko, ktoré sa používajú na vzlety a pristátia lietadiel iba dočasne alebo príležitostne. Podmienky na používanie týchto plôch určí letecký úrad.
Tuzemskí držitelia osvedčenia prevádzkovateľa lietadla, prevádzkovatelia verejných letísk a leteckých pozemných zariadení sú povinní vypracovať bezpečnostné programy na ochranu civilného letectva pred činmi protiprávneho zasahovania. Bezpečnostné programy a ich zmeny schvaľuje letecký úrad.
presvedčiť sa, či predvádzaná osoba nie je ozbrojená a podľa potreby zbraň až do ďalšieho opatrenia príslušných orgánov odobrať.
Licencie tuzemských leteckých dopravcov
Bezúhonnosť sa preukazuje výpisom z registra trestov nie starším ako šesť mesiacov, z ktorého je zrejmé, že žiadateľ nebol právoplatne odsúdený za trestný čin, ktorého skutková podstata súvisí s civilným letectvom, alebo za iný trestný čin spáchaný úmyselne. Ak ide o právnickú osobu, túto požiadavku musí spĺňať štatutárny orgán alebo aspoň jeden člen štatutárneho orgánu.
predložením obchodného plánu činnosti na obdobie najmenej dvoch rokov. Plán činnosti musí obsahovať všetky obchodné a finančné informácie a údaje o predpokladanej prevádzke, o ktorých možno odôvodnene predpokladať, že budú stačiť na posúdenie veci, a
dokladom, že žiadateľ má dostatočné finančné zdroje na to, aby bez ohľadu na príjmy mohol kryť po obdobie najmenej troch mesiacov všetky náklady predpokladanej prevádzky.
Podmienkou na udelenie licencie je aj osvedčenie prevádzkovateľa lietadla (§ 12), poistenie zodpovednosti prevádzkovateľa lietadla za škodu spôsobenú prevádzkou lietadla (§ 13) a poistenie zodpovednosti zo zmluvy o preprave (§ 42).
Držiteľ licencie je povinný bezodkladne oznámiť ministerstvu skutočnosti, ktoré majú vplyv na plnenie podmienok podľa odseku 2 vrátane obchodnej alebo prevádzkovej spolupráce s inými dopravcami pri vykonávaní činností, na ktoré bola licencia vydaná. Ministerstvo je aj po vydaní licencie oprávnené kontrolovať plnenie podmienok, na ktorých základe bola licencia vydaná.
Licenciu na vykonávanie pravidelnej leteckej dopravy medzi územím Slovenskej republiky a územím cudzieho štátu alebo štátov (ďalej len „pravidelná medzinárodná letecká doprava“) vydá ministerstvo zahraničnému leteckému dopravcovi, ak je žiadosť podaná na základe medzinárodnej zmluvy.
Ak zahraničný letecký dopravca podá žiadosť o vydanie licencie na vykonávanie pravidelnej medzinárodnej leteckej dopravy bez odvolania sa na medzinárodnú zmluvu, ministerstvo môže vydať licenciu s časovým obmedzením na základe dokladu o prevádzkovej spôsobilosti lietadla a licencie na vykonávanie leteckej dopravy alebo iného na to oprávňujúceho dokladu vydaného príslušným orgánom cudzieho štátu.
Zahraniční leteckí dopravcovia môžu vykonávať nepravidelnú leteckú dopravu medzi územím Slovenskej republiky a územím cudzieho štátu alebo štátov (ďalej len „nepravidelná medzinárodná letecká doprava“) len v súlade s medzinárodnými zmluvami alebo na základe povolenia vydaného ministerstvom na žiadosť zahraničného leteckého dopravcu. Ministerstvo môže od zahraničného leteckého dopravcu požadovať doklad o prevádzkovej spôsobilosti lietadla a licenciu na vykonávanie leteckej dopravy alebo iný na to oprávňujúci doklad vydaný príslušným orgánom cudzieho štátu.
K žiadosti podľa odsekov 1, 2 a 3 sa musí pripojiť kópia zmluvy o poistení zodpovednosti prevádzkovateľa lietadla za škodu spôsobenú prevádzkou lietadla a o poistení zodpovednosti zo zmluvy o preprave.
Ministerstvo v licencii alebo v povolení určí rozsah a podmienky vykonávania leteckej dopravy a predaja leteckých prepravných služieb zahraničného leteckého dopravcu na území Slovenskej republiky.
Ministerstvo môže dočasne alebo trvalo odňať licenciu alebo povolenie vydané podľa odsekov 1, 2 a 3 alebo určiť nové podmienky, ak štát leteckého dopravcu uskutoční opatrenia diskriminujúce tuzemských leteckých dopravcov, ak zahraničný letecký dopravca poruší právne predpisy Slovenskej republiky alebo podmienky určené v licencii alebo v povolení. Licenciu alebo povolenie vydané podľa odsekov 1, 2 a 3 možno dočasne alebo trvalo odňať aj v prípade uplatňovania sankcií prijatých medzinárodnými organizáciami, ku ktorým sa Slovenská republika pripojila.
Podrobnosti o udeľovaní licencií a povolení zahraničným leteckým dopravcom ustanoví všeobecne záväzný právny predpis, ktorý vydá ministerstvo.
predkladať ministerstvu v závislosti od druhu vykonávanej leteckej dopravy na schválenie prepravné podmienky, tarify pre medzinárodnú leteckú dopravu a v prípade pravidelnej leteckej dopravy letové poriadky,
ohlásiť ministerstvu zamýšľané prerušenie alebo zastavenie pravidelnej leteckej dopravy.
Ak letecký dopravca nemôže vykonať prepravu z dôvodu nedostatku miesta v lietadle, musí pre cestujúceho po dohode s ním zabezpečiť iné vhodné spojenie a poskytnúť mu primerané odškodnenie.
Letecká preprava vecí ohrozujúcich bezpečnosť leteckej prevádzky, najmä zbraní, výbušnín, streliva, žieravín, rádioaktívnych materiálov a ľahko zápalných predmetov, je dovolená len so súhlasom leteckého dopravcu v súlade s prepravnými podmienkami a za ním určených podmienok.
činnosť leteckej školy (§ 21),
vykonávanie opráv a údržby lietadla držiteľom osvedčenia prevádzkovateľa lietadla (§ 12 ods. 4),
Iné podnikanie v civilnom letectve podľa odseku 1 písm. c) možno vykonávať len na základe povolenia ministerstva; iné podnikanie podľa odseku 1 písm. d) možno vykonávať len na základe povolenia leteckého úradu. Ministerstvo a letecký úrad v povolení určia rozsah a podmienky iného podnikania.
Iné podnikanie v civilnom letectve podľa odseku 1 písm. c) a d) je koncesovaná živnosť podľa osobitného predpisu.4)
schvaľuje prepravné podmienky, tarify pre medzinárodnú leteckú dopravu a letové poriadky leteckých dopravcov [§ 41 ods. 1 písm. e)],
vydáva osvedčenie prevádzkovateľa lietadla (§ 12 ods. 1),
zabezpečuje činnosť odbornej komisie na vyšetrovanie príčin leteckých nehôd a incidentov (§ 18 ods. 3),
určuje podmienky na použitie iných plôch okrem letiska určených na dočasné alebo príležitostné vzlety a pristátia lietadiel (§ 32 ods. 9),
Letecký úrad môže poveriť právnickú osobu alebo fyzickú osobu dozorom nad stavbou a overovaním spôsobilosti lietajúcich športových zariadení podľa určených technických podmienok a postupov a ich evidenciou, overovaním odbornej spôsobilosti leteckého personálu lietajúcich športových zariadení a iných lietadiel určených výhradne na športové účely a odborným vyšetrovaním nehôd týchto lietadiel; v poverení určí rozsah a spôsob výkonu týchto činností.
Pri vykonávaní štátneho odborného dozoru sa overuje a kontroluje spôsobilosť civilných lietadiel a iných výrobkov leteckej techniky, činnosť členov leteckého personálu, činnosť prevádzkovateľov lietadiel, činnosť právnických osôb a fyzických osôb oprávnených na prevádzkovanie letísk alebo leteckých pozemných zariadení, oprávnených na vykonávanie leteckých prác a iné podnikanie v civilnom letectve, poverených vykonávaním letových prevádzkových služieb, činnosť právnických osôb poverených poskytovaním leteckej informačnej služby, oprávnených na poskytovanie leteckých telekomunikačných služieb a spojových služieb pre leteckú meteorológiu, oprávnených na vykonávanie leteckej meteorologickej služby a poverených koordináciou pátrania a záchrany z hľadiska plnenia ich povinností súvisiacich s bezpečnosťou leteckej prevádzky ustanovených týmto zákonom a všeobecne záväznými právnymi predpismi vydanými na jeho základe alebo štandardami alebo odporúčaniami medzinárodných organizácií v oblasti civilného letectva, ktoré Slovenská republika prijala.
porušuje podmienky určené v licencii alebo v povolení na vykonávanie leteckej dopravy,
prevádzkuje lietadlo alebo vykonáva leteckú činnosť, ktorá vyžaduje osvedčenie prevádzkovateľa lietadla, bez tohto osvedčenia,
vykonáva ako držiteľ osvedčenia prevádzkovateľa lietadla činnosť v rozpore s podmienkami určenými v osvedčení,
zapríčiní ako držiteľ preukazu odbornej spôsobilosti člena leteckého personálu leteckú nehodu alebo vykonáva oprávnenia vyplývajúce z preukazu po požití prostriedkov, ktoré znižujú zdravotnú spôsobilosť, alebo sa odmietne podrobiť skúške na zistenie užitia prostriedkov, ktoré znižujú zdravotnú spôsobilosť,
Okrem uloženia pokuty (§ 51 a 53) môže ministerstvo alebo letecký úrad zrušiť, odňať alebo obmedziť platnosť nimi vydaného dokladu, ak držiteľ dokladu opakovane nedodržiava ustanovenia tohto zákona alebo všeobecne záväzného právneho predpisu vydaného na jeho základe alebo na základe medzinárodných štandardov alebo odporúčaní medzinárodných organizácií v oblasti civilného letectva, ktoré Slovenská republika prijala, alebo podmienky, za ktorých bol doklad vydaný.
Na konanie v civilnom letectve sa nevzťahuje všeobecný predpis o správnom konaní13) vo veciach zákazu a obmedzenia letov (§ 6), vyšetrovania leteckých nehôd (§ 18), overovania spôsobilosti lietadiel a iných výrobkov leteckej techniky (§ 22 až 24), povoľovania nepravidelných dopravných letov, iných ako dopravných letov zahraničných prevádzkovateľov lietadiel za odplatu1) (§ 40) a pri výkone pôsobnosti podľa § 33 ods. 3 a § 41 ods. 1 písm. e).
§ 21 ods. 2 a 4 zákona č. 110/1964 Zb. o telekomunikáciách v znení neskorších predpisov.
§ 12 Osvedčenie prevádzkovateľa lietadla
§ 37 Licencie tuzemských leteckých dopravcov